cyanic-selkie/wikianc huggingface dataset:
Վալմիերայի դրամատիկական թատրոն
Թատրոնի պատմություն
1885 թվականի Վալմիերայի լատվիական համայնքը շենք է կառուցում լատվիական սիրողական թատերախմբի համար։ 1919 թվականի մարտի 29-ին Յա. Զարնիշի «Խորտակված զանգը» պիեսով ազդարարվում է նոր պրոֆեսիոնալ թատերախմբի ստեղծումը։
Առաջին թատերաշրջանից հետո ընդմիջում է հայտարարվում և թատրոնը, նոր անուն ստանալով, շարունակում է աշխատանքը 1923 թվականին։ Թատերախումբը գրեթե ամբողջությամբ բաղկացած էր սիրող դերասաններից, աշխատավարձ էին ստանում միայն գլխավոր ռեժիսորն ու առաջատար դերասանը։
1930 թվականին իրավիճակը բարելավվում է, և թատրոնը կայուն կարգավիճակ է ձեռք բերում։ Թատրոնի խաղացանկում գերակշռում են լատվիացի հեղինակների պիեսները։
1987 թվականից մինչև 1990-ականները թատրոնի վերանորոգման պատճառով ներկայացումները բեմադրվում էին այլ հարթակներում։ 2004 թվականին ավարտվում է նոր շենքի կառուցումը, որն այսօր լատվիական լավագույն պայմաններով ու տեխնիկապես հագեցած շենքերից մեկն է։ Ներկայացումները բեմադրվում են Մեծ, Կլոր, Փոքր դահլիճներում և Մեծ սրահի բեմում։
2008 թվականին թատերախումբը կազմված էր 30 հաստիքային և 15 արտահաստիքային դերասաններից, որոնցից շատերը տարբեր ժամանակներում արժանացել են մի շարք բարձր պարգևների ու կոչումների ։
Վալմիերայի դրամատիկական թատրոնում խաղացել են դերասաններ Վոլդեմար Ակուրատերսը, Այգար Ապինիսը, Սվետլանա Բլեսսը, Ինդրա Բուրկովսկան, Հելգա Դանցբերգան, Ռեգինա Դեվիտե, Լիգիտա Դեվիցան, Արնիս Լիցիտիսը, Արթուր Դիմիտերսը, Մարա Զեմդեգան, Արթուր Կալեյսը, Վիազմա Կալմեն, Էլզա Ռաձինյան, Ռիխարդ Ռուդակսը, Էդգար Սուկուրսը, Դացե Էվերսան, Յանիս Յարանսը։ Աշխատել և աշխատում են ռեժիսորներ Ռուդոլֆ Բալտայսվիլկսը, Արիյ Հեյկինսը, Օլգերտ Դունկերսը, Օլգերտ Կրոդերսը, Պետերիս Կրիլովսը, Ֆելիքս Դեյչը։
Արտաքին հղումներ
Կատեգորիա:Լատվիայի թատրոններ Կատեգորիա:1919 հիմնադրումներ Լատվիայում
Էյլին Գրեյ
Էյլին Գրեյ, ֆրանսիացի ճարտարապետ և դիզայներ իռլանդական ծագմամբ, մոդեռն ոճի հիմնադիրներից։
Կենսագրություն
Գրեյը ծնվել է 1878 թվականին Իռլանդիայում՝ նկարչի ընտանիքում, և հինգ երեխաներից կրտսերն էր ։ Նա մանկության մեծ մասն անց է կացրել Իռլանդիայում և Լոնդոնում։ Հաճախում էր գեղարվեստի  դպրոց, որտեղ սովորում էր նկարչություն։ Հոր մահից հետո՝ 1900 թվականին, Էյլինը առաջին անգամ եղավ Փարիզում, որտեղ այդ ժամանակ անց էր կացվում Համաշխարհային ցուցահանդեսը։ Այդ տարի ցուցահանդեսի գերիշխող ոճն էր արտ-նուվոն։  Այլ ճարտարապետների աշխատանքների հետ ցուցադրությանը ներկայացված էին Չառլզ Ռեննի Մակինթոշի աշխատանքները, որոնք  հիացրին Գրեյին ։ Շուտով գեղարվեստի դպրոցի իր ընկերների՝ Գևինի և Բրյուսի  հետ Էյլինը տեղափոխվեց Փարիզ։ Այնտեղ նա շարունակեց կրթությունը  Ժյուլիանի ակադեմիայում և Կոլառոսսի ակադեմիայում։  Շուտով նա հասկացավ, որ նկարչության դասընթացները չեն բավարարում իր պահանջները։ Այդժամ Էյլինը սկսեց փորձարկումներ անել։  Նա սովորեց աշխատել էմալով, բայց երկար ժամանակ ոչ մի տեղ չէր ցուցադրում իր աշխատանքները ( առաջին անգամ ցուցադրեց, երբ 36 տարեկան էր)։ Նա հրապուրվեց նոր ձևավորումներով։ 1917 թվականին  նա՝  որպես  դիզայներ, ստացավ առաջին պատվերը. պատվիրատուն միլիոնատեր Մատյե Լևին էր։ Տիկին Լևիի առանձնատան ձևավորումը rue de Lota փողոցի վրա խլեց 4 տարի։ Նախագծեց գրեթե ամբողջ կահույքը (այդ թվում հայտնի Bibendum ), գորգերն ու ջահերը, տեղադրեց պատին լաքապատ պաստառներ ։ Bibendum բազմոցի դիզայնը 20-րդ դարի հայտնի ձևավորումներից է ։Գրեյի բազմոցների անունը տրված է ի պատիվ Michelin ընկերության խորհրդանիշի ։ Տիկին Լևիի մոտ աշխատանքը ապահովեց Գրեյին սեփական միջոցներով, նաև բերեց նրան կահույքի դիզայների փառք։ Շուտով Էյլինը հետաքրքրվեց ճարտարապետությամբ։ Դան Բադովիչի հետ նրանք նախագծեցին  E-1027 տունը՝ կառուցված Ռոկբրյուն-Կապ-Մարտենում։  Գրեյը նաև այդ տան համար կահույք ստեղծեց, ինչպես նաև E-1027 սեղան, որը Bibendum բազմոցի հետ դասվում է  հայտնի աշխատանքների շարքին։ Ավելի ուշ միայնակ Էյլինը նախագծեց և կառուցեց իր սեփական տունը Tempe à Pailla,ում, որը մոդեռն ոճի քանդակագործության  կառույց  է ։ Տունը և նրա ներքին կահավորումը կազմակերպված են այնպես, որ Գրեյի համար մաքսիմալ հարմարավետ լիներ ապրել ու աշխատել։ Միաժամանակ նա կարող էր անընդհատ փոխել ինտերիերը բազմաֆունկցիոնալ կահույքի շնորհիվ ։
Ծանոթագրություններ
Կատեգորիա:Ֆրանսիացի ճարտարապետներ Կատեգորիա:Բրիտանացի կին արվեստագետներ Կատեգորիա:Ֆրանսիացի դիզայներներ
Կաստիլիոնե ա Կազաուրիա
Կաստիլիոնե ա Կազաուրիա  (Castiglione a Casauria), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 877 մարդ, բնակչության խտությունը կազմում է 56 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 65020, հեռախոսային կոդ՝ 085:
Կոմունայի տոնը նշվում է ամեն տարվա մայիսի 17-ին։
Արտաքին հղումներ
Կատեգորիա:Իտալիայի բնակավայրեր
Պոպոլի
Պոպոլի (Popoli), կոմունա Իտալիայում, գտնվում է Պեսկարա մարզում՝ Պեսկարայի գավառում։
Բնակչությունը կազմում է 5607 մարդ (2004 թվականի տվյալներով)։ Բնակչության խտությունը՝ 146 մարդ/կմ²։ Տարածքը՝ 34 կմ²։ Փոստային ինդեքս` 65026։ Հեռախոսային կոդ` 0873։
Բնակավայրի հովանավորող սուրբ է Սան Բերնարդիոն։
Կատեգորիա:Իտալիայի բնակավայրեր
Իվանե Մաչաբելի
Իվանե Մաչաբելի (ივანე მაჩაბელი, ), վրացի գրող, լրագրող և հասարակական գործիչ։ Հայտնի է Վիլյամ Շեքսպիրի ստեղծագործությունների թարգմանություններով։
Կենսագրություն
Մաչաբելիի տուն-թանգարանը գտնվում է Թամարաշենի գյուղում՝ գրողի հայրենական տանը, որ կառուցվել է XIX դարում։ 1997 թվականին շենքը լրջորեն վնասվել է, ինչպես վկայվում է, տեղացի օսեթ ազգայնամոլների կողմից։ 2008 թվականի վրաց-օսական պատերազմից անմիջապես հետո թանգարանը հիմնովին ավերվել է, իսկ ցուցանմուշները ոչնչացվել են։
Աղբյուրներ
Կատեգորիա:Վրացի գրողներ Կատեգորիա:Վրացի լրագրողներ Կատեգորիա:Վրացի հասարակական գործիչներ Կատեգորիա:Վրացի թարգմանիչներ Կատեգորիա:19-րդ դարի թարգմանիչներ
Ռոշմոր
Ռոշմոր (Rochemaure), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 1991 մարդ, բնակչության խտությունը` 81.83 մարդ/կմ²։ Բնակավայրը զբաղեցնում է 24.33 կմ² տարածք։
Աշխարհագրություն
Գտնվում է Փարիզ քաղաքից 510 կմ հարավ, Լիոն քաղաքից` 135 կմ հարավ, Պրիվա քաղաքից` 19 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1370 աշխատունակ (15-64 տարեկան) բնակիչ, որոնցից ակտիվ էին 1027-ը, իսկ ոչ ակտիվները` 343։ Ակտիվության ցուցանիշը կազմում է 75,0 %։ 1027 աշխատունակ մարդկանցից աշխատել է 908 անձ (493 տղամարդ և 415 կին)։ Գործազուրկ են եղել 119 անձ (57 տղամարդ և 62 կին)։ 343 անաշխատունակներից 91-ը եղել են աշակերտներ կամ ուսանողներ, 134-ը` թոշակառուներ, իսկ 118-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Իգոր Քսենոֆոնտով
Իգոր Քսենոֆոնտով (Ксенофонтов, Игорь Борисович, ). խորհրդային, ռուս գեղասահքի մարզիչ։ Եկատերինբուրգի գեղասահքի դպրոցի հիմնադիր և ղեկավար։ ՌՍՖՍՀ  վաստակավոր  մարզիչ ։
Կենսագրություն
Ծնվել է Սվերդլովսկ քաղաքում 1939 թվականի հունվարի 19-ին՝ գիտնականների ընտանիքում։ Մանկուց տարված էր սպորտով, Սվերդլովսկի շրջանի վոլեյբոլի և գեղասահքի հավաքականների անդամ էր։
Հոր պնդմամբ՝  Քսենոֆոնտովը  դպրոցից հետո սկսեց  աշխատել որպես ձուլագործ, բայց 1958 թվականին որոշեց ընդունվել Օմսկի ֆիզիկական կուլտուրայի  պետական ​​ինստիտուտ։ 1962 թվականին ինստիտուտն ավարտելուց հետո Ֆիզիկական կուլտուրայի և սպորտի Սիբիրի պետական ​​համալսարանի հեծանվավազքի և  չմշկավազքի ամբիոնում աշխատել է որպես ուսուցիչ։ 1964 թվականին վերադարձել է հայրենի քաղաք, դասավանդել Ուրալի պոլիտեխնիկական ինստիտուտի ֆիզիկական կուլտուրայի և սպորտի ֆակուլտետում։ 1966 թվականին նա նշանակվել է Սվերդլովսկի մարզական հասարակությունների և կազմակերպությունների մարզային խորհրդի վերապատրաստման և սպորտի բաժնի պետի պաշտոնում։ 1968 թվականին դարձել է գեղասահքի համամիութենական կարգի դատավոր ։
1969 թվականի մարտի 1-ին «Юность» սպորտկոմպլեքսում ստեղծվեց մանկապատանեկան գեղասահքի դպրոց, որի տնօրենն է դառնում Իգոր Քսենոֆոնտովը։ Միևնույն ժամանակ, նա ղեկավարում է գեղասահքի տարածաշրջանային ֆեդերացիան ։
1981 թվականի Լեյկ Պլեյսիդիում կայացած օլիմպիադայից հետո Քսենոֆոնտովին հանձնարարվել է ստեղծել մենասահորդների խումբ։ Սպորտային բազայի հիմք է դառնում Պերվոուրալսկի սառցե պալատը։
1991 թվականից հետո Քսենոֆոնտովի սաները հանդես էին գալիս՝ ներկայացնելով Ուզբեկստանը և Ադրբեջանը։ Որպես մարզիչ աշխատել է Իսրայելը, Չինաստանը, Գերմանիան, Բուլղարիան և այլ երկրներ ներկայացնող մարզիկների հետ։
Ինչպես հայրը՝ Բ.Մ. Քսենոֆոնտովը, այնպես էլ Իգոր Քսենոֆոնտովը ԽՄԿԿ անդամ չեն հանդիսացել։
Հիշողություն
Եկատերինբուրգում «Юность» սպորտկոմպլեքսի «Снежинка» սառույցի վրա ապրիլի վերջին անցկացվում է ամենամյա մրցաշար՝ ի հիշատակ Իգոր Քսենոֆոնտովի։ 2009 թվականին դրան մասնակցել են Ռուսաստանի շատ քաղաքների 300 մարզիկներ ։
Արտաքին հղումներ
Կատեգորիա:ԽՍՀՄ վաստակավոր մարզիչներ Կատեգորիա:«Աշխատանքի վետերան» մեդալակիրներ
Միհրան Գայան
Միհրան Գայան, հայ ազգային–ագատագրական շարժման գործիչ։ Հնչակյան կուսակցության անդամ։
Կենսագրություն
Կրթությունն ստացել է ծննդավայրում։ Եղել է ուսուցիչ։ Երիտասարդ տարիքում ներգրավվել է ագատագրական և հեղափոխական շարժման մեջ։ Զեյթունի 1894-1895 թվականների ապստամբության կազմակերպիչներից և նրա զինվորական խորհրդի անդամ։ 1909 թվականի Ադանայի կոտորածի օրերին կազմակերպել է Հաճընի ինքնապաշտպանությունը։ 1915 թվականին Մեծ Եղեռնի ժամանակ աքսորվել է։ Առաջին համաշխարհային պատերազմի ավարտից հետո վերադարձել է Հաճըն, վերստին զբաղվել ուսուցչությամբ։
1920 թվականին նշանակվել է Հաճընի ինքնապաշտպանության Բարձրագույն խորհրդի անդամ։ Նահատակվել է Սիս նահանջելու ճանապարհին։
Կատեգորիա:1874 ծնունդներ Կատեգորիա:1920 մահեր Կատեգորիա:Հաճըն քաղաքում ծնվածներ Կատեգորիա:Հայ քաղաքական գործիչներ
Սկաֆա
Սկաֆա (Scafa), քաղաք Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 3987 մարդ։ Խտությունը՝ 398 մարդ/կմ²։ Տարածքը՝ 10 կմ²։ Փոստային ինդեքս՝ 65027։ Հեռախոսային կոդ՝ 085։
Կատեգորիա:Իտալիայի բնակավայրեր
Չյուռլյոնիսի անվան ազգային արվեստի թանգարան
Չյուռլյոնիսի անվան ազգային արվեստի թանգարան (Nacionalinis Mikalojaus Konstantino Čiurlionio dailės muziejus), գեղարվեստի հնագույն թանգարան, թանգարանների խումբ Լիտվայի Կաունաս քաղաքում։ Այն հիմնականում նվիրված է լիտվացի կոմպոզիտոր և նկարիչ Միկալոյուս Կոնստանտինաս Չյուռլյոնիսի (1875–1911) աշխատանքները հրապարակելուն։
Պատմություն
Թանգարանը հիմնադրվել է 1921 թվականի դեկտեմբերի 14-ին։ 1936 թվականին թանգարանն անվանվել է Վիտովտի անունով։ Ներկայիս անվանումը ստացել է 1944 թվականին։ Թանգարանային տարածքն ընդլայնվել է 1969 թվականին ։ 1997 թվականին գեղարվեստի թանգարանին տրվել է ազգային թանգարանի կարգավիճակ։ Այցելուները կարող են տեսնել ցուցանմուշները Լիտվայի ժողովրդական, կիրառական արվեստի 16-րդ դարի նմուշներից։
Ներկայումս Արվեստի ազգային թանգարանն ունի արվեստի տարբեր հավաքածուներ, որոնք գտնվում են 12 մասնաճյուղերում։
Թանգարանի շենքում է գտնվում նաև Վիտովտ Մեծի անվան պատերազմի թանգարանը՝ տեղակայված Կաունաս քաղաքի կենտրոնում։
Ցուցադրություն
Կաունասի Չյուռլյոնիսի անվան ազգային արվեստի թանգարանն ունի ավելի քան 355,000 ցուցանմուշներ։ Թանգարանի ցուցադրության հավաքածուն կազմված է Միկալոյուս Կոնստանտինաս Չյուռլյոնիսի ժառանգությունից, Լիտվայի ժողովրդական արվեստի, կերպարվեստի և կիրառական արվեստի, անտիկ համաշխարհային արվեստի, արտասահմանյան գեղարվեստի և կիրառական արվեստի նմուշներից, Լիտվայի ժողովրդական արվեստի և գեղարվեստական կյանքի արխիվներից ։
Արտաքին հղումներ
Կատեգորիա:Լիտվայի թանգարաններ
Ալենա Լադովա
Ալենա Լադովա (Alena Ladová, ), չեխ նկարիչ, գրքեր պատկերազարդող, սցենարիստ և գրող։
Կենսագրություն
Նկարչության առաջին դասերը Ալենան ստացել է հորից` Չեխոսլովակիայի ժողովրդական նկարիչ Յոզեֆ Լադաից (1887-1957)։ Միջնակարգ  դպրոցն ավարտելուց հետո նկարչություն է  սովորել գծանկարչական արվեստի պետական դպրոցում՝ պրոֆեսոր Կարել Թոնդլի ղեկավարության ներքո։ Այնուհետև մեկ տարի աշխատել է Զլինում՝ Kudlov կինոստուդիայում, որտեղ նա հրապուրվել էր անիմացիոն ֆիլմերի բարդ գեղեցկությանբ։ Նա դարձավ տաղանդավոր  մուլտիպլիկատոր։ 1948 թվականին ավարտել է Պրահայի կիրառական արվեստի ակադեմիան։ Ուսանել է պրոֆեսոր Էմիլ Ֆիլլայի մոտ։
Ստեղծագործություն
Ալենա Լադովան մանկական գրքերի հայտնի նկարազարդող էր։ Երեխաների համար նկարազարդել է ավելի քան իննսուն գիրք։ 1963 թվականին գրել և նկարազարդել է «Můj táta Josef Lada» գիրքը (հայրս ՝ Իոզեֆ Լադան), որտեղ պատմել է իր մանկության հուզիչ պատմությունների մասին։ Նրա նկարները հաճախ տպագրվում էին երեխաների համար նախատեսված թերթերում և ամսագրերում, օրացույցներում, Զատկի և Սուրբ Ծննդյան տոնական բացիկների վրա։ Լադովան կատարել է բեմական ձևավորումներ և պատրաստել տարազներ Չեխիայի տասնվեց հեռուստանախագծերի համար։ Նկարչուհին բեմական ձևավորման  աշխատանքներ է կատարել Չեխոսլովակիայի բազմաթիվ թատրոնների բեմերում։ Թատերական սցենարի առաջին փորձը նա կատարել է 1946 թվականին, երբ նա ձևավորեց   Իոզեֆ Թոմանի «Zlodějská Komedie» ներկայացման տեսարանները և տարազների դիզայնը (Մայիսի 1-ի անվան  թատրոն - այսօր Պրահայի ազգային օպերային թատրոն (Չեխիա, Պրահա))։ Լադովայի վերջին թատերական նախագիծը կայացել է 1986 թվականին, երբ նա Կլադնոյի քաղաքային թատրոնում կատարեց Իոզեֆ Լադայի «Bubáci hastrmani» դրամատիկական հեքիաթի ձևավորումը ։
Ներկայումս Գրուսիցեում գործում է լուսանկարների և նկարազարդումների մշտական ցուցահանդես, որը համարվում է Յոզեֆ Լադայի և նրա դստեր` Ալենայի հուշահամալիրի հավաքածուի մի մասը։
Նա թաղված է Պրահայի Օլշանսկոե գերեզմանատանը։
Արտաքին հղումներ
Կատեգորիա:Չեխ կին գրողներ Կատեգորիա:Չեխ նկարչուհիներ Կատեգորիա:Չեխ սցենարիստներ
Հովիտ (հանդես)
«Հովիտ», գրական, հասարակական և քաղաքական շաբաթական հանդես։ Լույս է տեսել 1906-17 թթ-ին (1906-10 թթ-ին՝ «Հովիվ» անվամբ), Թիֆլիսում։ Խմբագիր-հրատարակիչներ՝ Ե. Երզնկյան, Հ. Հովսեփյան (1910 թթ-ին)։ Մեծ տեղ է հատկացրել հայերենին, հայ եկեղեցուն, կրթությանն ու մանկավարժությանը։ Ձգտել է ընտանիք-դպրոց կապի ամրապնդմանը։ Անդրադարձել է արևմտահայության վիճակին, բողոքել հայկական կոտորածների դեմ Թուրքիայում։ Քննադատել է դաշնակցությանը, մեղադրել նրան երիտթուրքերի հետ գործակցելու համար։ Ունեցել է հարուստ գրական-բանասիրական բաժին։ Տպագրել է Ե. Գեղամյանի՝ «Մշակ» թերթի 40-ամյա ուղու և Գ. Արծրունու գործունեության մասին, «Իսրայել Օրին և իր քաղաքական ծրագիրը», «Հայերի ազատագրական շարժումները ԺԸ դարում» ուսումնասիրությունները, Պեսսիմիստ-ի (Գ. Տեր-Ղազարյան) «Նախնական կուլտուրայի պատմություն», Հ. Հովհաննիսյանի պոեզիային նվիրված գործերը, Ա. Ալպոյաճյանի հոդվածաշարը հայ ՜ տպագրության 400-ամյա պատմության վերաբերյալ, պատմվածքներ, բանաստեղծություններ, դրամատիկական գործեր և այլն։ Անդրադարձել է Թիֆլիսի ժողովրդական տան գործունեությանը, Հավլաբարի թատրոնի ներկայացումներին։
Կատեգորիա:Նյութեր Հայկական սովետական հանրագիտարանից Կատեգորիա:Վրաստանի հայկական հանդեսներ Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Պունգուլ
Պունգուլ (Пунгул), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կատրոմա գետի աջ ափում՝ 17 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սեն Ֆրոն (Շարանտի գավառ)
Բնակչությունը 2012 թվականի դրությամբ կազմում է 353 մարդ, բնակչության խտությունը` 26.44 մարդ/կմ²։ Բնակավայրը զբաղեցնում է 13.35 կմ² տարածք։
Աշխարհագրություն
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 80 կմ հարավ, Անգուլեմ քաղաքից` 30 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռոշպոլ
Ռոշպոլ (Rochepaule), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 296 մարդ, բնակչության խտությունը` 8.88 մարդ/կմ²։ Բնակավայրը զբաղեցնում է 33.34 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ, Լիոն քաղաքից` 85 կմ հարավ, Պրիվա քաղաքից` 40 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 181 աշխատունակ (15-64 տարեկան) բնակիչ, որոնցից ակտիվ էին 124-ը, իսկ ոչ ակտիվները` 57։ Ակտիվության ցուցանիշը կազմում է 68,5 %։ 124 աշխատունակ մարդկանցից աշխատել է 106 անձ (66 տղամարդ և 40 կին)։ Գործազուրկ են եղել 18 անձ (11 տղամարդ և 7 կին)։ 57 անաշխատունակներից 8-ը եղել են աշակերտներ կամ ուսանողներ, 31-ը` թոշակառուներ, իսկ 18-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հողի թթվայնություն
Հողի թթվայնություն, հողի հիմնական հատկություն, որը պայմանավորված է հողի լուծույթում ջրածնի, ինչպես նաև հողի կլանող կոմպլեքսում ջրածնի և ալյումինի փոխանակային իոնների առկայությամբ։ Բարձր թթվայնությունը բացասաբար է ազդում բույսերի զարգացման և հողի օգտակար բազմաթիվ մանրէների կենսագործունեության վրա։ Տարբերում են ակտիվ և պոտենցիալ թթվայնություն։ Ակտիվը ջրային սուսպենզիայում (հող, ջուր՝ 1։ 2, 5) ջրածնի իոնների ակտիվությունն է և արտահայտվում է pH-ով (ջրածնային ցուցիչ)։ Եթե հողի pH-ը 7 է, ապա ռեակցիան չեզոք է, 7-ից ցածր՝ թթվային է։ Պոտենցիալ հողի թթվայնությունը լինում է փոխանակային և հիդրոլիտիկ։ Փոխանակայինը նկատվում է, երբ հող են մտցնում ֆիզիոլոգիապես թթու պարարտանյութեր։ Որոշ գիտնականների կարծիքով փոխանակային թթվայնությունը պայմանավորված է հողի կլանող կոմպլեքսում ջրածնի և ալյումինի իոնների առկայությամբ։ Հիդրոլիտիկ թթվայնությունը պայմանավորված է հողում ջրածնի իոնների առկայությամբ, որոնք դուրս չեն մղվում կլանող կոմպլեքսից չեզոք աղերով, բայց ընդունակ են փոխանակման ուրիշ կատիոններով՝ հողը հիմքերով կամ հիմնային աղերով մշակելիս (օրինակ, նատրիումի ացետատի լուծույթով)։ Հողի հանքային պարարտացման ժամանակ պետք է հաշվի առնել հողի թթվայնության աստիճանը։ Հողի թթվայնությունը նորմալացվում է հողերի կրացմամբ։
Կատեգորիա:Հող Կատեգորիա:Բուսաբուծություն Կատեգորիա:Հողագիտություն
Ալեքսանդր Գեյման
Ալեքսանդր Գեյման (Александр Александрович Гейман, ), ռուս գեներալ-լեյտենանտ, քաղաքացիական պատերազմի մասնակից ։
Կենսագրություն
Ալեքսանդր Գեյմանը ծնվել է 1866 թվականի օգոստոսի 26-ին Ռուսական Կայսրությունում։ Կրթությունը ստացել է Թբիլիսյան կադետական կորպուսում (1884)։ Ավարտել է 3-րդ Ալեքսանդրովյան ուսումնարանը (1886)։ Քսան տարեկանում ստացել է կրտսեր սպայի կոչում։ Երկարատև ռազմական ծառայությունն անցկացրել է կուբանի կազակների հետ։ 1912 թվականին ավարտել է սպայական հրաձգային դպրոցը։ Առաջին համաշխարհային պատերազմի ժամանակ եղել է 14-րդ Կուբանյան կազակական գումարտակի (19.08.1914 թվականից), 8-րդ Կուբանյան կազակական գումարտակի (05.05.1915 թ.-ից), 2-րդ Կուբանյան կազակական գումարտակի (21.09.1915-02.1917) հրամանատար, գնդապետ (28.02.1915), գեներալ-մայոր (02.10.1917), 506-րդ հետևակային Պոչաևյան գնդի հրամանատար (1917), 3-րդ Կուբանյան կազակական բրիգադի հրամանատար (1917)։
1918 թվականի փետրվարին 3-րդ Կուբանյան կազակական բրիգադը փոխադրվում է Կուբան։ 1918 թվականի փետրվարին Մոզդոկում սպանվում է նրա սպա եղբայրը։ 1918 թվականի ապրիլին Մայկոպի տակ, կազակական խուտորներից մեկում, կազմակերպում է ապստամբական կենտրոն, որտեղ սկսում են հավաքվել կարմիրների դեմ մարտերին պատրաստ կազակները։ Նրանց հետ օգնում է կուբանցիներին գրավել Մայկոպը։ 1918 թվականի հոկտեմբերին նրանց հետ միացել է գեներալ Պոկրովսկու զորամասերին։ Գեներալ-լեյտենանտ (30.11.1918): Կազակական աշխարհայացքի համար պայքարի ժամանակ եղել է 2-րդ Կուբանյան կազակական առանձնակի բրիգադի հրամանատար (15.11.1918-11.1919). Կուբանում Գեյմանը եղել է իր ժամանակի բարձրաստիճան կազակական հրամանատարներից մեկը, ով պաշտպանել է Կուբանյան Ռադային, Դենիկինի դեմ պայքարում, առանձին Կուբանյան բանակի ստեղծման գործում։ Լինելով Վրանգելի ռուսական բանակում նա պաշտոն չի ստացել։ Վտարանդիության մեջ է (Սիբիրում) 1920 թվականից։ Հավատարիմ է եղել Ազատ Կազակների ազգային սլացքի նկատմամբ և տպագրվել է նրանց «Ազատ Կազակություն» ռազմական ամսագրում։ Հարավսլավիայի կազակ-էմիգրանտների շրջանում հռչակվել է որպես կազակական անցյալի փայլուն գիտակ, եղել է լավ հեքիթասաց և առանձնանում էր իր կուլտուրականությամբ։ Կազակների խաղաղ և ռազմական կենցաղի թեմաներով Գեյմանը տպագրել է բազմաթիվ հեքիաթներ «Կազակական մտորումներ», «Կազակական Ուղի», «Կազակության ուղիներ» ամսագրերում։
Հիվանդացել է ասթմայով և մահացել կարիքի մեջ, սերբական Վելիկայա Կիկինդա քաղաքի ծերանոցում 1939 թվականին։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ
Կատինյանո
Բնակչությունը կազմում է 1541 մարդ, բնակչության խտությունը կազմում է 91 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 65011, հեռախոսային կոդ՝ 085:
Կատեգորիա:Իտալիայի բնակավայրեր
Խանասորի Վարդան
Խանասորի Վարդան կամ պարզապես Վարդան (իրական անուն-ազգանուն՝ Սարգիս Մեհրաբյան, (1867, Շուշի, Ռուսական կայսրություն - 1943, Երևան, ԽՍՀՄ), հայ ազատագրական, ռազմական, քաղաքական գործիչ։ ), հայ քաղաքական, ռազմական գործիչ։
Կենսագրություն
Ծնվել է 1867 թվականի օգոստոսի 10-ին` Արցախի Ասկերանի շրջանի Ծաղկաշատ գյուղում։ 1885 թ. ավարտել է Շուշիի թեմական դպրոցը։ Պատանեկան հասակից ընդգրկվել է հայրենասիրական տարբեր գաղտնի խմբակներում։ Դպրոցն ավարտելուց հետո  հետո անցնում է Բաքու, որտեղ եղբայրն աշխատում էր Ռոտշիլդ եղբայրներին պատկանող նավթահանքում որպես բանվոր:Ծառայել է ռուսական բանակում։ 1890 թ. մասնակցել է Սարգիս Կուկունյանի արշավախմբին։ 1890 թվականից գործել է Ատրպատականում, զինատար խմբերով հաճախ անցել Վասպուրական, բախվել թուրք սահմանապահ ուժերի և քրդերի հետ։ 1894 թվականին Նիկոլ Դումանի հետ մասնակցել է Դերիկի վանքի կռվին։ 1895 թվականի մայիսին 22 հոգանոց խմբով Ատրպատականից անցնում է Վան։ 1896 թվականի գարնանը ղեկավարել է Շատախի ինքնապաշտպանությունը, նույն թվականի սեպտեմբերին մասնակցել Վանի կռիվներին։ 1897 թվականին նշանակվել է Խանասորի արշավանքի ընդհանուր հրամանատար։ 1898 թվականին որպես Շատախի ներկայացուցիչ մասնակցում է Հայ հեղափոխական Դաշնակցության 2-րդ ընդհանուր ժողովին։ Ժողովը Վարդանին Աղբյուր Սերոբի (Սերոբ Վարդանյան), Սևքարեցի Սաքոյի (Սարգիս Ծովիանյան) և Գուրգենի (Բաղդասար Մալյան) հետ ընտրում է որպես Բարձրավանդակի (Սասուն) Պատասխանատու մարմնի անդամ, բայց Վարդանը հրաժարվում է այդ պաշտոնից։ 1901-1905 թվականներին Վարդանը Բաքվում էր, ուր աշխատում էր Բաքվի նավթահորերում՝ առանց Բաքվի կուսակցական կյանքին մասնակցության։ 1904թ նոյեմեբերից մինչև 1905 թ. մարտը կուսակցության հանձնարարությամբ եղել է Կիլիկիայում։ 1905 թվականի հուլիսից մինչև 1906 թ. դեկտեմբերը հայ-թաթարական ընդհարումների ժամանակ հենց Վարդանին է վստահվում Արցախի ինքնապաշտպանությունը։ 1907 թվականին մասնակցում է Վիեննայում կայացած ՀՅԴ 4-րդ ընդհանուր ժողովին։ 1908 թվականի երիտթուրքական հեղաշրջումից հետո հաստատվել է Իզմիրի շրջանի Մանիսա (Մագնեսիա) քաղաքում, ուր մնում է մինչև 1914 թվականը։ Համաշխարհային պատերազմը սկսելուց հետո վերադառնում է Կովկաս։ Մասնակցում է կամավորական շարժմանը գլխավորելով Հայկական կամավորական 5-րդ պահեստային խումբը։ 1915 թվականի ապրլի 1-ին նշանակվում է Արարատյան գնդի (նրա կազմի մեջ էին մտնում Հայկական կամավորական 2-րդ, 3-րդ, 4-րդ և 5-րդ գնդերը) հրամանատար, որը որպես ռուսական բանակի առաջապահ օգնության է հասել Վասպուրականի հայությանը։ Վանի հուլիսյան նահանջից հետո Վարդանին հանձնարարվում է կազմել նոր խումբ, սակայն տեղեկանալով հայ կամավորական ջոկատների լուծարման մասին, հրաժարական է տալիս:1917 թվականին դարձյալ հաստատվում է Բաքվում, որտեղ անդամակցում է Բաքվի Հայ ազգային խորհրդին։ 1918 թվականին Բաքվի Հայ ազգային խորհրդի կողմից Վարդանը ընտրվում է Բաքվի հայ զինվորական գերագույն մարմնի անդամ։ Հայաստանի Հանրապետության շրջանում (1918-1920 թվականներ) զբաղվում է իր ընտանիքի հոգսերով և ագարակի մշակությամբ՝ հեռու մնալով քաղաքական կյանքից։ Ռուսական 11-րդ կարմիր բանակի կողմից Հայաստանը գրավելուց և երկրում խորհրդային կարգերի հաստատումից հետո ապրել է Երևանում, ապա Մոսկվայում լինելով օրինապահ քաղաքացի։ Մահացել է 73 տարեկան հասակում` 1943 թվականի հունվարի 2-ին, Մոսկվայում:
Նրա որդին, որ ամուսնացել էր Հայաստանի Առաջին Հանրապետության հիմնադիր Արամ Մանուկյանի (Սարգիս Հովհաննիսյան) դստեր հետ, զոհվել է Հայրենական Մեծ պատերազմում՝ (1941-1945 թվականներին)։
Վարդանի մասին կան բազմաթիվ հյուսված երգեր։
Գրականություն
Կատեգորիա:Հայ ռազմական գործիչներ Կատեգորիա:Հայ քաղաքական գործիչներ Կատեգորիա:1943 մահեր Կատեգորիա:ՀՅԴ անդամներ Կատեգորիա:Հայ ֆիդայիներ Կատեգորիա:Ֆիդայական կեղծանուններ Կատեգորիա:Առաջին համաշխարհային պատերազմին մասնակցած հայեր Կատեգորիա:Հայ հեղափոխականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Թանգոց (անձնանուն)
Թանգոց, հայկական իգական անուն։ Առաջացել է հայերեն թանկ(գ) բառից՝ -ոց մասնիկով։ Նշանակում է «թանկանոց»։ Գործածվել է 13-րդ դարում ։
Ծանոթագրություններ
Կատեգորիա:Հայկական իգական անձնանուններ
Վուլկանյան ողջույն
Վուլկանյան ողջույն, ձեռքով կատարվող ողջույնի ժեստ, երբ ափը, որի միջնամատն ու մատնեմատը բաժանված և ձգված են իրարից, առաջ է բարձրացվում։ Սովորաբար հասկացվում է որպես «Ապրի՛ր երկար և բարգավաճի՛ր», այս խոսքերը, ըստ էության, զուգակցում են այդ ողջույնի ժեստը, որը նույնպես համարում են համաձայնության ժեստ, ավելի պարզ ասած՝ «Օքեյ»։ Ողջույնը հորինել և հայտնի է դարձրել Լեոնարդ Նիմոյը, որը 1960-ական թվականների վերջին «Աստղային ճանապարհ։ Բնօրինակ սերիալ» հեռուստասերիալի բնօրինակ տարբերակում կատարում էր կիսավուլկան Սփոքի դերը։
Առաջին անգամ ժեստը կատարվել է 1967 թվականին՝ երկրորդ եթերաշրջանը մեկնարկող «Կատաղության ժամանակը» սերիայի ժամանակ։ Ժեստը մտացածին է. ենթադրվում է, որ դերասաններն այն ոչ թե ծալել են տեսախցիկի առջև, այլ բարձրացրել են իրենց ձեռքը ողջույնի ժամանակ, երբ զգացել են, որ ժեստը հաջողվել է ընդօրինակել։
«Ապրիր երկար և բարգավաճիր» արտահայտության և Թեոդոր Սթարջոնի հորինած «Խաղաղություն և երկար կյանք» պատասխան արտահայտության համադրությունը նման է մերձավորարևելյան ողջույնների («աս սալամ ալեյքում/շալոմ ալեյխեմ» («խաղաղություն Ձեզ»), որին հաջորդում է «ուա ալեյքում աս սալամ/ալեյհեմ շալոմ» («Ձեզ էլ խաղաղություն») պատասխանը) ձևաչափին։
Արտաքին հղումներ
Կատեգորիա:Ժեստեր Կատեգորիա:Ոչ վերբալ հաղորդակցություն Կատեգորիա:Աստղային ճանապարհ Կատեգորիա:Ողջույն
Let It Be
Let It Be, The Beatles խմբի 30-րդ և վերջին ստուդիական ալբոմը։ Թողարկվել է 1970 թվականի մայիսին, իսկ ձայնագրվել է 1968-1970 թ.-երին։
Ալբոմի պատմությունը
1969 թվականի հունվարին «The Beatles» խումբը որոշում է ստեղծել լիամետրաժ ֆիլմ իրենց ստուդիական աշխատանքում և թողարկել այն նույնանուն ալբոմի և նույն բովանդակությամբ գրքի հետ։ Այդ ծրագրի անունը պետք է լիներ Փոլի «Get Back» երգի անունը։ Երաժիշտները հետապնդում էին երկու հիմնական նպատակ՝ վերստեղծել էկրանային պայմաններ և հանգիստ մթնոլորտ, կազմակերպել իրենց համերգները 60-րդից «Քավերն» ակումբում և ցուցադրել հանրությանը, որ քառյակը միասնական-առողջ օրգանիզմ է։ Սակայն ոչ մի նպատակ չկատարվեց, քանի որ իրականում ամեն ինչ այդպիսին չէր։
1969 թվականի հունվարին կինոօպերատորները նկարահանեցին մի շարք դրվագներ։ Վերջնական դրվագը հանպատրաստի համերգ է, որը խումբը նկարահանել է հունվարի 30-ին ձայնագրության ստուդիայի տանիքում։ «The Beatles» կատարել է հինգ երգեր՝ «Get Back», «All I Want Is You», «Don’t Let Me Down», «One After 909», «I’ve Got a Feeling»։ Համերգը տևել է մոտավորապես 40 րոպե, իր մասնակցությունն է ունեցել Բիլի Պրեստոնը, ով ստեղնաշարային գործիքներն էր նվագում։ Այդ մինի-համերգը խմբի վերջին ելույթն է եղել։
1969 թվականի փետրվարի 3-ին The Beatles-ի մենեջերը դարձել է Ալեն Քլեյնը, ԱՄՆ-ի շոու-բիզնեսմեններից մեկը։ Այդ օրից սկսվում է քառյակի փլուզումը, ինչպես Մաքքարթնին, ով համարում էր, որ արժանի թեկնածու է այդ պաշտոնին, պետք է լիներ իր ապագա կնոջ՝ Լինդայի հայրը։
Խումբը հրաժարվում է «Get Back» ալբոմի հետ աշխատանքից և իր ամբողջ ուժերն է համախմբում ստեղծելու «Abbey Road» ալբոմը, որը պետք է լիներ խմբի վերջին ալբոմը։ Սակայն ավելի ուշ «Let It Be» ալբոմն է թողարկվում։
Խմբի վերջին երգը եղել է «I Me Mine», որը երաժիշտները ձայնագրել են արդեն առանց Լենոնի 1970 թվականի հունվարի 3-ին։ «Get Back» ալբոմը այդպես էլ չձայնագրվեց։ Իսկ «Let It Be» ալբոմը հրապարակվեց 1970 թվականի մայիսի 8-ին։ Մայիսի 20-ին հրապարակվում է «Let It Be» ֆիլմը։
2002 թվականին Մաքքարթնին վարձում է ձայնաինժեներներ Abbey Road-ի հետ և վերաձևավորում է «Let It Be» ալբոմը այնպես, ինչպես ծրագրավորել էին անել սկզբից։ Ալբոմը ստանում է «Let It Be… Naked» անվանումը ։
Առաջին կողմ
«Two of Us»
«Dig a Pony»
«I Me Mine»
«Dig It»
« Let It Be »
«Maggie Mae»
Երկրորդ կողմ
«I've Got a Feeling»
«One After 909»
Երգը գրվել է 1957 թվականին առավելապես Ջոն Լենոնի կողմից և դարձել է Փոլ Մաքքարթնի / Ջոն Լենոն դուետի առաջին ստեղծագործությունը։
«The Long and Winding Road»
«For You Blue»
«Get Back»
Let It Be… Naked
Let It Be… Naked, Let It Be ալբոմի ռեմիքսը, ստեղծված The Beatles-ի օրիգինալ ձայնագրություններում։
Արտաքին հղումներ
Կատեգորիա:1970 ալբոմներ Կատեգորիա:Billboard 200 գլխավորած ալբոմներ
Գրիգոլ Չիքովանի
Գրիգոլ (Գրիգորի) Սամսոնի Չիքովանի (გრიგოლ ჩიქოვანი, 2 (15) մարտի, 1910, Խոբի (ներկայում՝ Վրաստանի Սամեգրելո և Զեմո-Սվանեթի երկրամասի Խոբիի շրջանի վարչական կենտրոնը) — 26 նոյեմբերի, 1981, Թիֆլիս), վրացի խորհրդային գրող, սցենարիստ, դրամատուրգ։
Կենսագրություն
Ծնվել է ծառայողի ընտանիքում։ 1936 թվականին ավարտել է Թիֆլիսի համալսարանի իրավաբանական ֆակուլտետը, իսկ 1939 թվականին՝ Մոսկվայի կինեմատոգրաֆիայի ինստիտուտի (այժմ՝ Կինեմատոգրաֆիայի Ս. Գերասիմովի անվան համառուսաստանյան պետական համալսարան) սցենարիայի ֆակուլտետը։
Ստեղծագործություն
Գրիգոլ Չիքովանիի ստեղծագործությունները տպագրվել են 1932 թվականից։ Նրա առաջին գիրքը՝ «Պատմվածքներ և նովելներ», լույս է տեսել 1940 թվականին։
Չիքովանին հեղինակել է պատմվածքներ խորհրդային քաղաքացիների աշխատանքային սխրանքների մասին։
«Կյանքի սահմանը» (1952), «Մայա» (1958) պատմվածքների ժողովածուներում, «Սեր» (1958), «Երկրորդ ընտանիք» (1960) վիպակներում, «Մայր բոլորի համար» (1956), «Կանաչ սարերի տիրուհին» (1962) ակնարկներում պատկերել է կոլխոզային գյուղերի աշխատողների կյանքն ու աշխատանքը։
Սոցիալիստական աշխատանքի հերոս, կոլխոզի նախագահ Մ. Օրագվելիձեի հետ համատեղ գրել է «Շրոմա» (1963) գիրքը՝ նվիրված վրացի ու ուկրաինացի գյուղացիների բարելամությանը։
Հետպատերազմյան տարիների առավել նշանակալի ստեղծագործությունները հրատարակվել են «Օդիշյան պատմվածքներ» շարքում։
Հեղինակել է «Եկավ փետրվարը» (1971), «Հող» (1977), «Հավատ» (1980) պատմահեղափոխական եռագրությունը, պիեսներ, կինոսցենարներ։
Ֆիլմագրություն
Պետկինոարդ ստուդիայում նկարահանվել է «Հասան» (1932) ֆիլմում։
Ծանոթագրություններ
Կատեգորիա:Վրացի գրողներ Կատեգորիա:Խորհրդային գրողներ Կատեգորիա:Վրացի սցենարիստներ Կատեգորիա:Վրացի դրամատուրգներ Կատեգորիա:Թբիլիսիի պետական համալսարանի շրջանավարտներ
Գիտության հանրամատչելիացում
Հանրամատչելի գիտության հասարակություններ
Որոշ կազմակերպություններ այժմ զբաղվում են գիտության հանրամատչելիացմամբ, այդ թվում՝ Գիտության զարգացման աջակցման ամերիկյան ասոցիացիա, Դինաստիա հիմնադրամ, Ռիչարդ Դոքինզի բանականության և գիտության սատարման հիմնադրամ։
Գիտության հանրամատչելիացման համար տրվում են որոշ մրցանակներ, այդ թվում՝ Քալինգի մրցանակ, Մայֆլ Ֆարադեյի մրցանակ, «Լուսավորիչ» մրցանակ։
Տես նաև
• 2
Կատեգորիա:Գիտության հանրամատչելիացում
Չարլզ Մուր
Չարլզ Մուր (Charles H. Moore, նաև հայտնի է որպես Չակ Մուր (Chuck Moore), ), Forth ծրագրավորման լեզվի գյուտարար և բազմակի պրոցեսորների մշակող։
Կենսագրություն
1968 թվականից Մուրը աշխատել է ազգային ռադիոաստրային աստղադիտարանում (NRAO)՝ մասնակցելով ռադիոհեռադիտակի կողմից ստացվող տվյալների հավաքման և մշակման ծրագրերի մշակմանը։ 1970 թվականին Geoffrey C. Leach-ի հետ միասին ստեղծվել է FORTH ծրագիրը Burroughs B-5500 համակարգչի համար, որը դարձել է լեզվի առաջին իրականացումը ։ 1971 թվականին Էլիզաբեթ Ռեզերի հետ հիմնադրել է FORTH Inc. ընկերությունը, որը զբաղվում է լեզվի զարգացմամբ։ 1970-ական թվականների ընթացքում Մուրը Forth-ը տեղափոխել է տասնյակ միկրոպրոցեսորային սարքավորումների վրա։
1980-ականներին Մուրը զբաղվել է միկրոպրոցեսորների մշակմամբ՝ մշակելով մի քանիսը՝ ստեկային կազմակերպությամբ և ստանալով մի քանի արտոնագրեր ։ Նրա բոլոր նախագծերն ունեցել են արտահայտված բարձր արտադրողականություն ցածր էներգիայի սպառման ժամանակ։
Վրացական խոհանոց
Վրացական խոհանոց (ქართული სამზარეულო), վրաց ժողովրդի ազգային խոհանոց։ Շատ վրացական ուտեստներ, օրինակ խարչոն, խաչապուրին դարձել են փաստացի միջազգային ուտեստներ։
Վրացական խոհանոցի գրեթե բոլոր ուտեստներն ունեն կծու և սուր համ։ Նրանք լայնորեն օգտագործում են բանջարեղենային ուտեստներ և որպես լրացում, օգտագործում մսային ուտեստ։
Չարլզ Մուր
Կենսագրություն
Մուրը հիմնադրել է iTv Corp, վեբ սարքերի մշակման առաջին ընկերություններից մեկը։ 1996 թվականին iTv-ի համար նա մշակել է i21 պրոցեսոր  ։
Հետագայում Մուրը մշակել է Forth լեզվի colorForth բարբառը, և 2001 թվականին OKAD-ը վերագրել է colorForth-ին և մշակել է c18 պրոցեսոր։
Վրացական խոհանոց
Ձկնային ուտեստները Վրաստանում հազվադեպ է լինում, բացառությամբ այն մասերից, որտեղ զարգացած է ձկնորսությունը։
Չարլզ Մուր
Կենսագրություն
2005 թվականին Մուրը հիմնադրել է IntellaSys-ը, որը զարգացրել է իր մշակումները, այդ թվում՝ բազմամիջուկային seaForth-24 պրոցեսորը։
Վրացական խոհանոց
Հացեր
Վրացական ավանդական հացերի տեսականիները բազմազան են, կարող է ընդգրկել շոթին, խաչապուրին, թոնիս պուրին, մեսխուրի պուլին և այլ հացերի տեսակներ։ Վրացական հացերը հիմնականում թխում են կլոր, ընդարձակ մի վառարանում, որը կոչվում է թոնե։
Չարլզ Մուր
Կենսագրություն
2009 թվականին Մուրը ստեղծել է GreenArrays Inc ընկերությունը և մշակել մուլտիպրոցեսորային GA4 և GA144 չիպեր։ Վերջինս հետաքրքիր է նրանով, որ ընդհանուր առմամբ կարող է արտադրել 96 GIPS, սպառելով ընդամենը կես վատ ։
Վրացական խոհանոց
Արտաքին հղումներ
Կատեգորիա:Վրացական խոհանոց Կատեգորիա:Ազգային խոհանոցներ
Մայք Միլզ
Մայքլ Էդվարդ «Մայք» Միլզ (Michael Edward "Mike" Mills, ), ամերիկացի երաժիշտ, տիրապետում է մի շարք երաժշտական գործիքների, կոմպոզիտոր, առավել հայտնի է որպես ալտերնատիվ ռոք խմբի՝ R.E.M.-ի հիմնադիրներից մեկը ։ Չնայած այն բանի, որ Մայքը առավել հայտնի է որպես Բաս կիթառիստ, բեկ վոկալ և դաշնակահար, նա իր երաժշտական ռեպերտուարում ընդգրկում է նաև կիթառ և հարվածային գործիքներ։
Չարլզ Մուր
Ծանոթագրություններ
Կատեգորիա:21-րդ դարի անձինք Կատեգորիա:20-րդ դարի անձինք Կատեգորիա:Ամերիկացի ծրագրավորողներ Կատեգորիա:Ամերիկացի գյուտարարներ
Մայք Միլզ
Վաղ տարիներ
Միլզը ծնվել է ԱՄՆ-ի Կալիֆորնիա նահանգի Օրինջ շրջանում։ Պատանի տարիքում ընտանիքի հետ տեղափոխվել է Մեյկոն քաղաք, որը գտնվում է ԱՄՆ-ի Ջորջիա նահանգում, որտեղ 1970 ական թվականների սկզբին սովորել է Հյուսիսիարևելյան միջնակարգ դպրոցում։ Միլզի հայրը՝ Ֆրենկը, նույնպես երգիչ է եղել, իսկ մայրը՝ Էդորան, եղել է դաշնամուրի ուսուցչուհի, նա օգնում էր երեխաներին սովորել նվագել դաշնամուր, սիրել և զգալ երաժշտությունը։ Մայքը նահանգի համալսարաններից մեկում ծանոթացել և իր նոր ընկերների՝ Փիթեր Բակի և Մայք Ստայպի հետ հիմնել է իր առաջին խումբը, որը ստացել է R.E.M. անվանումը։
R.E.M.
Միլզը, Բերին, Բակը և Ստայպը որոշեցին թողնել ուսումը և ստեղծել իրենց երաժշտական կարիերան։ Առաջինը նրանք ստեղծեցին R.E.M. անվամբ մի խումբ։ Կոլեկտիվը շատ կարճ ժամանակահատվածում գտավ Լեյբլ (I.R.S. Records), որը օգնեց նրանց թողարկելու անդրանիկ ալբոմը։
Միլզը խմբի երգերի հեղինակն է՝ «Nightswimming», «Find the River», «At My Most Beautiful», «Why Not Smile», «Let Me In», «Wendell Gee», «(Не Go Back To) Rockville» , «Beat a Drum», «Be Mine» և «What’s the Frequency, Kenneth?»: Նաև Միլզը հայտնի է որպես հիանալի բեկ վոկալիստ։ Նրա ամենատպավորիչ ալբոմները Lifes Rich Pageant (1986) և Accelerate (2008) են։ Ի լրումն բեկ վոկալի նա նաև կատարել է Լիդ վոկալային երգեր, որոնցից են «Texarkana», «Near Wild Heaven», «Superman» և The Clique խմբի «Love is All Around» երգի կավեր տարներակը։
Մայք Միլզը հայտնի է նաև իր կոստյումների հավաքածուով, որոնք նա հաճախ կրում էր բեմ դուրս գալու ժամանակ։ 1994 թվականին Մայքը առաջին անգամ բեմ դուրս եկավ իր կոստյումով, իսկ մեկ տարի անց՝ 1995 թվականին, կոստյումներով մասնակցեց խմբի համերգային հյուրախաղերին։
Սկավառակագրություն
Միլզը նաև եղել է Ատենս քաղաքի Greenhouse и Purr խմբի պրոդյուսերը։
Արտաքին հղումներ
Կատեգորիա:Ամերիկացի երաժիշտներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի աթեիստներ Կատեգորիա:Ամերիկացի ռոք երգահաններ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կիթառահարներ Կատեգորիա:Ամերիկացի կոմպոզիտորներ Կատեգորիա:Ջորջիայի համալսարանի շրջանավարտներ Կատեգորիա:20-րդ դարի ամերիկացի երգիչներ Կատեգորիա:Ամերիկացի դաշնակահարներ
Բուլղարացի Գրիգոր
Բուլղարացի Գրիգոր (Գրիգոր Կյոզեյան), (ծննդյան և մահվան թվականներն անհայտ են), ազգային-ազատագրական շարժման մարտիկ։ Ծնվել է Կարինում։ Ծնողների հետ գաղթել է Բուլղարիա։
Երիտասարդ հասակում անցել է Արևելյան Հայաստան, Ալեքսանդրապոլում, Հառիճում և Գանձակում զբաղվել զինագործությամբ ազատագրական պայքարի համար զենք պատրաստելու նպատակով։ Ցարական իշխանությունների հետապնդումից խուսափելով՝ անցել է Ղարաբաղ, ապա՝ Վան։ 1915 թվականի Վանի ինքնապաշտպանության ժամանակ որպես զինվորական մարմնի անդամ մասնակցել է թուրքական հրոսակախմբերի դեմ մարտական գործողություններին, ձուլել 3 թնդանոթ։ 1918 թվականին, Վանից հայերի վերջին գաղթից հետո, անցել է Պարսկաստան, ապա՝ Իրաք։
Կատեգորիա:Հայ ֆիդայիներ Կատեգորիա:Կարին քաղաքում ծնվածներ
Գալուստ Ալոյան
Գալուստ Հակոբի Ալոյան (Թորոս Դարվիշ, ), հայ ազգային-ազատագական շարժման գործիչ, ֆիդայի։
Կենսագրություն
Սովորել է Երևանի գիմնազիայում։ Ազգային-ազատագրական գաղափարները ձևավորվել են Րաֆֆու ազդեցությամբ։ Զինագործություն սովորելով Տուլայի, Իժևսկի զինագործարաններում. զինագործական արհեստանոցներ է հիմնել Թիֆլիսում, Երևանում։ Զենքեր է պատրաստել Սարգիս Կուկունյանի խմբի համար։
1895 թվականին մի խումբ զինագործների հետ անցել Է Թավրիզ և աշխատել «Խարիսխ» զինագործարանում։ Մասնակցել է 1897 թվականի Խանասորի արշավանքի նախապատրաստմանը։ Հեղափոխական գործունեության համար բանտարկվել է և պահվել Երևանում։ Ազատվելուց հետո կազմակերպել է ահաբեկչական գործողություններ ցարական գործիչների դեմ (1903)։
Խուսափելով հետապնդումներից՝ անցել է Վասպուրական, Առաջին համաշխարհային պատերազմի ժամանակ՝ Բայազետ։ Փորձել է անցնել Կովկաս, սակայն ճանապարհին կռվի է բռնվել թուրքական ոստիկանների ու զինվորների հետ և զոհվել։
Կատեգորիա:Հայ ազատագրական շարժման գործիչներ
Filmfare Awards
Filmfare Awards, Հնդկաստանում հինդի լեզվով նկարահանված ֆիլմերի ձեռքբերումների համար տրվող ամենամյա մրցանակ։ Իր նշանակությամբ համարժեք է ամերիկյան «Օսկար» մրցանակին։
Պատմություն
Առաջին անգամ Filmfare մրցանակը շնորհվել է 1954 թվականին ։ Ի սկզբանե մրցանակը կոչվում էր «Կլեր»` ի պատիվ The Times of India օրաթերթի մեկնաբան և քննադատ Կլեր Մենդոնի։ Թերթի ընթերցողներին առաջարկվել էր քվեարկել իրենց սիրելի դերասանների համար։ Քվեարկությանը մասնակցում էր ավելի քան 20 000 մարդ` ողջ Հնդկաստանից։ Մրցանակի հանձնումը կայացել է 1954 թվականի մարտի 21-ին` Բոմբեյի կինոթատրոնում։ Պարգևատրումը անց է կացվել հինգ անվանակարգերում` «Լավագույն ֆիլմ», «Լավագույն ռեժիսոր», «Լավագույն դերասան», «Լավագույն դերասանուհի» և «Լավագույն երաժշտություն»։ «Լավագույն դերասանուհի» անվանակարգում հաղթել է Մինա Կումարին` «Բայջու Բավրա» ֆիլմում իր դերակատարման համար, իսկ կոմպոզիտոր Նաուշադը` մրցանակն ստացել է այդ նույն ֆիլմի երաժշտության համար։
Ռեկորդները
Ամենաշատ մրցանակներ ստացած ֆիլմերը.
Ամենաշատ պարգև ստացած մարդը.
Ամենաշատ պարգևատրված ռեժիսորները.
Ամենաշատ պարգևատրված դերասանները.
Ամենաշատ պարգևատրված դերասանները (քննադատների կողմից).
Ամենաշատ պարգևատրված դերասանուհիները (քննադատների կողմից).
Ամենաշատ պարգևատրվածը` տղամարդու երկրորդական դերի համար.
Ամենաշատ պարգևատրվածը` կանացի երկրորդական դերի համար.
Ամենաշատ պարգևատրված կոմպոզիտորը.
Ամենաշատ պարգևատրված տեքստի հեղինակը.
Ամենաշատ պարգևատրված արտակադրային երգիչը.
Ամենաշատ պարգևատրված արտակադրային երգչուհին.
Ամենաշատ պարգևատրված խորեոգրաֆը.
Ծանոթագրություններ
Կատեգորիա:Հնդկական կինեմատոգրաֆիա Կատեգորիա:Կինոմրցանակներ
Դոբոյի ճամբար
Դոբոյի ճամբար (Добојски логор), համակենտրոնացման ճամբար, որը ստեղծվել է ավստրո-հունգարական իշխանությունների կողմից 1915 թվականի դեկտեմբերի 27-ին Բոսնիա և Հերցեգովինայի Դոբոյ քաղաքում ։
Նախատեսված է եղել սերբ ռազմագերիների համար, ինչպես նաև Բոսնիա և Հերցեգովինայի հետ սահմանակից Սերբիայի և Չեռնոգորիայի շրջանների սերբ քաղաքացիական բնակչության համար։ Նրանցից բացի Դոբոյի ճամբար են ուղարկվում նաև Սերբիայի և Չեռնոգորիայի այլ տարածքների ազգությամբ սերբ քաղաքացիական անձինք։ Դոբոյի ճամբարում ընդհանուր առմամբ հայտնվել է 45 791 սերբ, այդ թվում` կանայք, երեխաներ, ծերեր։ Ազատազրկման պայմանները ծանր են եղել, մարդիկ զանգվածաբար մահանում էին սովից ու ծեծից։ Հայտնի է, որ միայն 1916 թվականի ապրիլին ճամբարում մահացել է 643 երեխա։ Ընդհանուր թվով ճամբարում զոհվել է մոտ 12 000 մարդ։
Հիշատակ
Դեկտեմբերի 27-ին Սերբական Հանրապետությունում Դոբոյի ճամբարի զոհերի հիշատակի օր է։
2016 թվականի հուլիսի 1 - ին Դոբոյում բացվել է ճամբարի զոհերի հուշարձան։
Սյուզի
Սյուզի (Suzy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան-1 կանտոնի կազմի մեջ։ Համայնքի շրջանը Լանն է։
Համայնքի INSEE կոդը 02733։
Բնակչություն
2010 թվականի տվյալներով՝ բնակչությունը կազմում է 307 մարդ։
Գվիդո վան Ռոսում
Գվիդո վան Ռոսում (Guido van Rossum, ), հոլանդացի ծրագրավորող, առավել հայտնի որպես Python ծրագրավորման լեզվի ստեղծող։ Python լեզվի մշակողների շրջանում Գվիդոն հայտնի է որպես «Benevolent Dictator For Life» (BDFL), ինչը նշանակում է, որ նա շարունակում է հետևել Python-ի մշակման աշխատանքներին՝ անհրաժեշտության դեպքում ընդունելով վերջնական որոշում ։ Նա Google ընկերությունում աշխատել է 2005 թվականից մինչև 2012 թվականի դեկտեմբերի 7-ը։ 2013 թվականի հունվարից վան Ռոսումը սկսել է աշխատել Dropbox-ում։
Կենսագրություն
Վան Ռոսումը ծնվել և մեծացել է Նիդերլանդներում, որտեղ նա 1982 թվականին Ամստերդամի համալսարանում ստացել է մաթեմատիկոսի և համակարգչային ծրագրավորողի մագիստրոսի աստիճան։ Հետո նա աշխատել է տարբեր հետազոտական ինստիտուտներում, այդ թվում Ամստերդամում մաթեմատիկայի և ինֆորմատիկայի հոլանդական կենտրոնում, ԱՄՆ-ի ստանդարտների և տեխնոլոգիաների ազգային ինստիտուտում և ԱՄՆ-ի ազգային հետազոտական ընկերությունում։
2001 թվականին վան Ռոսումն ազատ ծրագրային ապահովման բնագավառում ունեցած ավանդի համար ստացավ Free Software Award մրցանակը։ 2002 թվականին նա ստացավ պրոֆեսիոնալ հոլանդացիների UNIX մրցանակը (NLUUG)։ 2006 թվականին դարձավ հաշվողական տեխնիկաների ասոցիացիայի ականավոր ինժեներ։
Անձնական կյանք
Գվիդո վան Ռոսումի եղբայրը Յուստա վան Ռոսումն է (հոլ.՝ Just van Rossum), ով տառատեսակների դիզայներ և ծրագրավորող է։ նրա ստեղծած տառատեսակն օգտագործվել է «Python Powered»-ի պատկերանիշի վրա։
Աշխատանք
Վան Ռուսումն աշխատել է նաև ABC ծրագրավորման լեզվի վրա։
Python
1996 թվականին Python-ի ծնունդի մասին Ռոսումը գրել է․
Dropbox
2012 թվականի դեկտեմբերին վան Ռոսումն աշխատանքի է անցնում ամպային տեխնոլոգիաների Dropbox ընկերությունում։ Dropbox-ը գրված է Python ծրագրավորման լեզվով։
Արտաքին հղումներ
Կատեգորիա:Հոլանդացի ծրագրավորողներ Կատեգորիա:Ամերիկացի ծրագրավորողներ Կատեգորիա:Ամստերդամի համալսարանի շրջանավարտներ
Սեն Ժորժ (Շարանտի գավառ)
Սեն Ժորժ (Saint-Georges), համայնք Ֆրանսիայի Նոր Ակվիտանիա մարզի Շարանտ գավառում ։
Բնակչությունը 2008 թվականի դրությամբ կազմում է 55 մարդ, բնակչության խտությունը` 24.44 մարդ/կմ²։ Բնակավայրը զբաղեցնում է 2.25 կմ² տարածք։
Աշխարհագրություն
Գտնվում է Փարիզ քաղաքից 360 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 38 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 29 աշխատունակ (15-64 տարեկան) բնակիչ, որոնցից ակտիվ էին 19-ը, իսկ ոչ ակտիվները` 10։ Ակտիվության ցուցանիշը կազմում է 65,5 %։ 19 աշխատունակ մարդկանցից աշխատել է 17 անձ (10 տղամարդ և 7 կին)։ Գործազուրկ են եղել 2 անձ (1 տղամարդ և 1 կին)։ 10 անաշխատունակներից 1-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով ։
Ռոշե (Արդեշի գավառ)
Ռոշե (Rocher), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 275 մարդ, բնակչության խտությունը` 89.00 մարդ/կմ²։ Բնակավայրը զբաղեցնում է 3.09 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 140 կմ հարավ, Պրիվա քաղաքից` 31 կմ հարավ-արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 108 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 31։ Ակտիվության ցուցանիշը կազմում է 71,3 %։ 77 աշխատունակ մարդկանցից աշխատել է 65 անձ (37 տղամարդ և 28 կին)։ Գործազուրկ են եղել 12 անձ (6 տղամարդ և 6 կին)։ 31 անաշխատունակներից 6-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գինուխերեն
Գինուխերեն, իբերակովկասյան ընտանիքի դաղստանյան լեզուների ավարական խմբի դիդոյական (ցեզյան) ենթախմբի լեզու։ Խոսում են Ռուսաստանի Դաշնության Դաղստանի Հանրապետության Գենուխ գյուղում և հանրապետության այլ վայրերում, այդ թվում՝ մայրաքաղաք Մախաչկալայում ։ Խոսողների թիվը մոտ 600 է։ 2010 թվականի մարդահամարի ժամանակ գինուխերենը մայրենի լեզու է նշել ընդամենը 5 մարդ, այնինչ 2002 թվականի մարդահամարի ժամանակ 548 մարդ էր ։ Այս վերջին տվյալը մոտ է լեզվաբանների գնահատմանը։ 2010 թվականի մարդահամարի տվյալը թերևս սխալ է կամ գինուխերեն խոսողներին հաշվառել են ավարերեն խոսողների հետ։
Գինուխերենի մասին առաջին տվյալները 1916 թվականին հավաքել է ազգագրագետ Ա. Կ. Սերժպուտովսկին։ Ծագումնաբանորեն առավել մոտ է ցեզերենին։
Բարբառային տարբերակում չունի։ Անգիր է։ Գինուխցիների մեջ տարածված են ավարերենը և ռուսերենը։
Սուսի (Էնայի գավառ)
Սուսի (Soucy), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիլլե Կոտրե կանտոնի կազմի մեջ։ Համայնքի շրջանը Սուասոնն է։
Համայնքի INSEE կոդը 02729։
Բնակչություն
2010 թվականի տվյալներով՝ բնակչությունը կազմում է 88 մարդ։
Տնտեսություն
2010 թվականին համայնքի 52 աշխատունակ (15-64 տարեկան) բնակիչներից 44-ը տնտեսապես ակտիվ էին, 8-ը՝ ոչ ակտիվ (ակտիվության ցուցանիշը կազմել 84,6%, 1999 թվականին եղել է 69,6%)։ 44 տնտեսապես ակտիվ բնակիչներից աշխատում էին 38-ը (18 տղամարդ և 20 կին), գործազուրկ էին 6-ից (1 տղամարդ և 5 կին)։ 8 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 0-ը՝ թոշակառուներ, 5-ը տնտեսապես ոչ ակտիվ էին այլ պատճառներով (մոտավոր տվյալներ, 1999 թվականին ժամանակավոր զբաղվածությունը հաշվի է առնվել մասնակիորեն)
Արտաքին հղումներ
Կատեգորիա:Էնա դեպարտամենտի կանտոններ
Ավրորա Մարտիկանյան
Ավրորա (Արշալույս) Մարտիկանյան (Aurora (Arshaluys) Mardiganian, ), Հայոց ցեղասպանության վերապրած-ականատես, «Հոշոտված Հայաստան. Ավրորա Մարտիկանյանի պատմությունը» (Ravished Armenia. The Story of Aurora Mardiganian, the Christian Girl, Who Survived the Great Massacres (1918)) գրքի հեղինակ։ Նկարահանվել է գրքի հիման վրա նկարահանված «Հոգիների աճուրդ» կինոնկարում։
Կենսագրություն
Արշալույսը ծնվել է Չմշկածագի Վարի թաղամասում բնակվող վաճառականի ընտանիքում։ Նա Մարտիկանյանների բազմանդամ ընտանիքի երրորդ զավակն էր։ Արշալույսի հայրը զբաղվում էր գյուղատնտեսությամբ, ուներ տանը կից ու քաղաքից դուրս գտնվող մեծ բերքատու այգիներ ու ցորենի արտ։ Նա զբաղվում էր նաև մետաքսագործությամբ՝ գունավոր մետաքս Ամերիկա արտահանելու նպատակով։ Արշալույսն ուներ չորս եղբայր և երեք քույր։ Երեխաներից ավագը Վահանն էր, ով դեռևս 1905 թ. տեղափոխվել էր ԱՄՆ՝ Լորենս։ Ավագ քույրը 17 տարեկան նշանված Լուսինեն էր։ Արշալույսը 14 տարեկան էր և հաճախում էր Չմշկածագի Մեսրոպյան վարժարանը։ Դպրոցն ավարտելուց հետո Արշալույսը պատրաստվում էր հաճախել նաև ջութակի դասերի։